**למועצה המקומית קרית טבעון**

דרוש/ה

**מדריך נוער (כיתות ז'-ט')**

**מכרז חיצוני מספר 40/2023**

בהתאם לסעיף 10 לצו המועצות המקומיות (נוהל קבלת עובדים לעבודה), תשל"ז – 1976 נמסרת בזה הודעה על משרה פנויה.

**תואר המשרה:** מדריך נוער

**היקף המשרה:** 75% משרה

**תנאי העסקה:** דרוג חינוך ונוער, דרגות בהתאם להשכלה

**היחידה:** מח' חינוך

**כפיפות:** מנהל יחידת הנוער

**תיאור התפקיד:**

* מאתר ויוצר קשר עם בני נוער בקהילה.
* מאבחן ומעריך צרכים, רצונות ותחומי עניין של בני הנוער בקהילה.
* בונה, מגבש ומדריך קבוצה/קבוצות נוער המתלכדות על בסיס הצרכים, הרצונות ותחומי העניין המשותפים.
* יוזם, מכין ומפעיל עם הקבוצות הנ"ל תכניות חינוכיות המשלבות את המטרות למענן

התלכדה הקבוצה עם מטרות חינוכיות-חברתיות-קהילתיות.

* מעריך הערכה שוטפת את תהליך ביצוע התוכנית מול המטרות שנקבעו.
* יוצא ומשתתף עם הקבוצה/ות בפעילות המתבצעת מחוץ ליישוב, כגון: טיולים, כנסים ומחנות.
* במקביל ובנוסף לעבודה החברתית-קבוצתית, מקיים ומטפח קשרים אישיים עם בני נוער על מנת לשמש להם כ"אוזן קשבת" ולסייע להם בהתמודדות עם בעיות ומצוקות.
* מקיים במידת הצורך קשרים ויחסי גומלין עם גורמים שונים בקהילה.
* משמש כחבר בצוות החינוכי של המוסד ומשתתף בישיבות ובהשתלמויות, לוקח חלק בתכנון ובהפעלת אירועים מרכזיים.
* פועל בשיתוף פעולה עם הממונים עליו ברשות ובהתאם להנחיותיהם, ועל פי מדיניות מינהל חברה ונוער

**תנאי סף:**

**השכלה:**

בוגרי 12 שנות לימוד ותעודת בגרות מלאה או מכינה אקדמית. יועדפו סטודנטים בעליתואר ראשון אקדמי שנרכש במוסד המוכר על ידי המועצה להשכלה גבוהה או שקיבל הכרה מהמחלקה להערכת תארים אקדמיים בחוץ לארץ או סטודנטים הלומדים לימודים אקדמיים משנה שנייה.

תינתן עדיפות לבעלי תעודת מדריך מוסמך / תעודת בוגר קורס הכוון מינהל חברה ונוער / תעודת עובד חינוך / תעודת הוראה.

**הכשרה:**

סיום בהצלחה קורס הכוון למדריכי נוער רשותיים בן 60 שעות, תוך שנה מיום כניסתו לתפקיד.

**ניסיון:**

ניסיון של 2 שנות הדרכה כמדריך צעיר, כמדריך במסגרות חינוך או צבא או שירות לאומי או שירות

אזרחי, בהדרכה ישירה של בני נוער.

**כישורים אישיים:**

* יכולת ליצור ולקיים קשר אישי עם בני נוער.
* יכולת להדריך ולהעשיר בני נוער בתחום הערכי-חברתי-קהילתי.
* יכולת ליזום ,להכין ולבצע תכנית חינוכית.
* יכולת לשיתוף פעולה בצוות.
* יכולת ביטוי בכתב ובעל פה.
* יכולת ונכונות לעבוד בשעות בלתי שגרתיות.

**רישיון לעיסוק בתפקיד:**

קבלת "היתר הדרכה זמני" מטעם מינהל חברה ונוער, עד 12 חודשים מיום כניסתו לתפקיד, תוך

התחייבות להשגת היתר הדרכה קבוע ממינהל חברה ונוער עד תום תקופה זו.

**רישום פלילי:**

אישור המשטרה להעסקה כי אין מניעה להעסקת בגיר לעבודה במוסד החינוכי.

המכרז נכתב בלשון זכר, אך מופנה לגברים ונשים כאחד.

**קורות חיים בצירוף כל התעודות והמסמכים הרלוונטיים יש לשלוח בציון מספר המכרז, לא יאוחר מיום 06/09/2023 באמצעות קישור זה:**

[**https://ktv.autom.digital/ProcessRunner/?customerId=1333&shopId=1333&processId=2418&form=266&lang=3**](https://ktv.autom.digital/ProcessRunner/?customerId=1333&shopId=1333&processId=2418&form=266&lang=3)

**בכל בעיה הקשורה להגשת מועמדות באתר, אנא צרו קשר עם התמיכה במייל:**

**support@automas.co.il**

**לא יזומן לוועדת הבחינה מועמד שלא צירף את כלל האסמכתאות הנדרשות בכדי להעיד על ניסיונו או השכלתו כנדרש בתנאי הסף לתפקיד.**

**מועמד אשר מבקש התאמות בהליכי קבלה לעבודה מחמת מוגבלותו, יפרט את הצורך בהתאמות ויצרף מסמכים או חוות דעת המעידים על הצורך.**

**מועמד המבקש לקבל עדיפות בשל השתייכותו לקבוצת אוכלוסייה הזכאית לייצוג הולם מכוח הדין, ימסור מידע גם בדבר השתייכותו לאותה קבוצה.**

\*\*המועצה מאושרת כמפעל חיוני בשעת חירום והעובד שיבחר לתפקיד יידרש לעבודה בעת חירום.

בכבוד רב,

עידו גרינבלום

ראש המועצה המקומית קרית טבעון